《挽傅德芳主簿》
宋代·彭龟年

亭亭梁木遽然倾，吾里诸生失典型。
已向东维次箕宿，定知南典厌文星。
书盈故箧墨犹湿，影挂虚堂灯自青。
忍听咿呜哀挽罢，一川东去杳冥冥。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。